[ca] La present tesi doctoral consta de tres estudis diferenciats que tenen com a objectiu principal avaluar els efectes d'un entrenament funcional integrat de la zona centre del cos (core) en l'estabilitat lumbopelviana, el control postural i la força explosiva en joves gimnastes de rítmica. L'entrenament funcional es va aplicar durant vuit setmanes, aquest integra exercicis de core, pliometria i equilibri, executats amb elements d'equilibri i salt específics de gimnàstica rítmica (GR). La mostra va constar de 44 gimnastes de rítmica de nivell competitiu escolar i federat amb edat mitjana de 10,5 ± 1,8 anys. El grup es va dividir en grup control (GC) i grup experimental (GE). El GE va realitzar l'entrenament funcional integrat de core mentre que el GC va realitzar entrenament tradicional de GR. Addicionalment, es va dur a terme un estudi antropomètric abans i després de la intervenció per controlar l'edat madurativa de les gimnastes. Totes les participants i els seus tutors legals van donar el consentiment per participar en cada un dels estudis d'acord amb l'última versió de la declaració de Hèlsinki (2013). Tots els tests i l'entrenament funcional integrat de core es van dur a terme a les instal·lacions d'entrenament de la secció de Gimnàstica del Club Muntanyenc Sant Cugat. En el primer estudi es van analitzar les adaptacions de les gimnastes en l'estabilitat lumbopelviana una vegada realitzat l'entrenament funcional. Es va aplicar la metodologia de pretest-posttest amb dos tests de control motor lumbopelvià (CMLP) mitjançant un dispositiu de biofeedback per pressió i un test de resistència del core. Els resultats van mostrar que les gimnastes del GE tenen una tendència més gran a la millora respecte el GC en els tests de resistència del core, mentre que només van presentar una lleugera millora en els tests de CMLP, en concret en els moviments d'abducció i rotació dels malucs. En el segon estudi es va investigar la influència de l'entrenament funcional integrat de core en el control postural de les joves gimnastes. Es va comptar amb la mateixa mostra, divisió de grups i aplicació de l'entrenament que en el primer estudi. Es va realitzar un test d'equilibri unípede (extremitat inferior dreta i esquerra amb ulls oberts i ulls tancats) sobre una plataforma de forces mesurant variables del centre de pressions (CoP), i un altre test amb tres equilibris específics de GR (el passé tancat, l'equilibri de cama al costat amb ajuda i l'arabesque) també a la plataforma de forces i avaluats per jutgesses expertes en GR. Els resultats van mostrar una millora significativa en el GE respecte del GC en l'equilibri unípede dret i esquerre amb els ulls oberts en la velocitat medi-lateral del CoP, i en l'equilibri arabesque en la velocitat medi-lateral i l'àrea total del CoP. La puntuació de les jutgesses va mostrar una millora significativa en l'equilibri de cama al costat amb ajuda. El càlcul de la mida de l'efecte va presentar millors resultats en el GE en la majoria de variables del CoP i les puntuacions, mostrant així que l'entrenament funcional integrat de core ajuda a millorar el control postural i els equilibris específics de GR en joves gimnastes de rítmica. En el tercer estudi es va analitzar la influència de l'entrenament funcional integrat de core en la força explosiva de les gimnastes. Es va comptar amb la mateixa mostra, divisió de grups i aplicació de l'entrenament que el primer i segon estudi. Es van aplicar els tests de salt amb contramoviment (CMJ) i salt amb contramoviment d'una sola cama (SLCMJ) sobre una plataforma de forces per avaluar les variables de força explosiva. A més a més, es va realitzar un test amb tres salts específics de GR (tisores, corza des d'assemblé i gambada) avaluats per jutgesses expertes en GR i fora de la plataforma per respectar la validesa ecològica de les dades. Després de l'aplicació de vuit setmanes del programa d'entrenament, els resultats van indicar una millora significativa en totes les variables de força explosiva avaluades en els tests de CMJ i SLCMJ en el GE, excepte en la velocitat mitjana del test de CMJ. No es va trobar una millora significativa en la puntuació dels salts específics de GR per part de les jutgesses en el GE respecte el GC, ja que els dos grups van millorar significativament en el posttest, no obstant això, es va observar un efecte més gran de l'entrenament en els salts de la corza i la gambada en el GE en el posttest respecte del GC. Aquests resultats van suggerir que realitzar un entrenament funcional integrat de core augmenta la força explosiva i la capacitat de salt vertical en joves gimnastes de rítmica. De cada estudi s'ha desenvolupat un article amb els seus resultats, discussions i conclusions específiques que es mostren en la present Tesi Doctoral, els títols dels quals són: Estudi 1: Efecte de vuit setmanes d'entrenament funcional de core en l'estabilitat del core de joves gimnastes de rítmica. Assaig clínic aleatoritzat. Estudi 2: Influeixen vuit setmanes d'entrenament funcional integrat de core i pliometria en la millora del rendiment del control postural en joves gimnastes de rítmica? Estudi 3: Efectes d'un programa d'entrenament funcional integrat de core i pliometria en la força explosiva de joves gimnastes de rítmica. Com a conclusió, l'entrenament funcional integrat de core va millorar significativament algunes variables de control postural, la puntuació d'equilibris específics de GR i les variables de força explosiva en joves gimnastes de rítmica. A més, proporciona una tendència a la millora en l'estabilitat lumbopelviana i la puntuació de salts específics de GR.

[en] This doctoral thesis consists of three different studies whose main objective is to evaluate the effects of an integrated functional training of the center of the body (core) on lumbopelvic stability, postural control, and explosive strength in young rhythmic gymnasts. The functional training was applied for eight weeks, it integrates core exercises, plyometrics and balance exercises, executed with specific balance and jumping elements of rhythmic gymnastics (GR). The sample consisted of 44 rhythmic gymnasts at regional and national competitive levels with an average age of 10.5 ± 1.8 years. The group was divided into a control group (GC) and an experimental group (GE). The GE performed the functional core training while the GC performed traditional GR training. Additionally, an anthropometric study was carried out before and after the intervention to control for the age of maturation of the gymnasts. All participants and their legal guardians gave consent to participate in each of the studies in accordance with the latest version of the Declaration of Helsinki (2013). All tests and the integrated core functional training were carried out in the training facilities of the Club Muntanyenc Sant Cugat Gymnastics section. In the first study, the adaptations of the gymnasts in lumbopelvic stability were analyzed once the functional training had been carried out. The pre-test/post-test methodology was applied with two lumbopelvic motor control (CMLP) tests using a pressure biofeedback device and a core resistance test. The results showed that the GE gymnasts had a greater tendency to improve compared to the GC in the core resistance tests, while they only presented a slight improvement in the CMLP tests, specifically in the hip abduction and rotation movements. In the second study, the influence of the integrated functional core training on the postural control of young gymnasts was investigated. The same sample, group division and training application were used as in the first study. A single leg balance test (right and left lower limb with eyes open and closed) was performed on a force platform measuring center of pressure (CoP) variables, and another test with three specific GR balances (the passé, the side balance with help and the arabesque) also on the force platform and evaluated by expert RG judges. The results showed a significant improvement in the GE compared to the GC in the right and left single leg balance with open eyes in the mid-lateral velocity of the CoP, and in the arabesque balance in the mid-lateral velocity and total area of the CoP. The judges' scores showed a significant improvement in the side balance with help. Effect size calculation showed better results in GE in most CoP variables and scores, thus showing that integrated functional core training can help to improve postural control and specific GR balances in young rhythmic gymnasts. The third study analyzed the influence of the integrated functional core training on the explosive strength of gymnasts. The same sample, group division and training application were used as in the first and second study. Countermovement jump (CMJ) and single-leg countermovement jump (SLCMJ) tests were applied on a force platform to evaluate explosive strength variables. In addition, a test was carried out with three specific GR jumps (scissors, stag jump from assemblé and split leap), which were evaluated by expert GR judges, in this case without the force platform to respect the ecological validity of the data. After the eight-week application of the training program, the results indicated a significant improvement in all variables of explosive strength evaluated in the CMJ and SLCMJ tests in the GE, except for the average velocity of the CMJ test. No significant improvement was found in the judges' scores for the specific GR jumps in the GE compared to the GC, since both groups improved significantly in the post-test. However, a larger effect of the training was observed in the results for the stag and split leap in the GE in the post-test with respect to the GC. These results suggested that performing the integrated functional core training increases explosive strength and vertical jump ability in young rhythmic gymnasts. An article has been developed from each study with its results, discussions and specific conclusions that are shown in this Doctoral Thesis, the titles of which are: Study 1: The Effect of Eight-Week Functional Core Training on Core Stability in Young Rhythmic Gymnasts: A Randomized Clinical Trial. Study 2: Does 8 Weeks of Integrated Functional Core and Plyometric Training Improve Postural Control Performance in Young Rhythmic Gymnasts? Study 3: The Effects of an Eight-Week Integrated Functional Core and Plyometric Training Program on Young Rhythmic Gymnasts' Explosive Strength. In conclusion, the integrated functional core training significantly improved postural control variables, specific GR balance scores and explosive strength variables in young rhythmic gymnasts. In addition, it provides an improvement tendency in lumbopelvic stability and specific GR jump scores.